open-index/open-wikipedia-markdown huggingface dataset:
Koikojai

**Koikojai** (*khoekhoen*), kitaip žinomi kaip **hotentotai**, **choichojai**, **chojai** − kultūriškai susijusių tautų grupė, gyvenanti Pietinėje Afrikoje, daugiausia dabartinėje Botsvanoje ir Namibijoje. Jie sudaro dalį koisanų ir išskiriami nuo sanų.

Jų savivardis kilo iš žodžio *khoe*, reiškiančio „žmogus“, jį sudvigubinus ir pridėjus daugiskaitos galūnę *n*. Tokiu būdu jis reiškia "žmonių žmonės". Pavadinimas „hotentotai“ buvo duotas kolonistų vakariečių. Dabar šis terminas laikomas žeminančiu.

Koikojai kalba keletu giminingų kalbų, kurių dauguma priklauso koisanų kalbų koikojų kalbų grupei.

## Įvairovė
XIX a. buvo žinomos keletas didelių koikojų etninių grupių, pavyzdžiui, nama, einiai, korana, xiri ir kt. Šiuo metu tėra išlikę trys koikojų etninės grupės: nama, damarai ir haiǁom, visos kalbančios namų kalba.

## Istorija ir kultūra
 
Koikojų etnogenezė įvyko kažkur Botsvanoje, primityviems koisanų protėviams bendraujant su kultūriškai pažangesniais bantais, iš kurių šie perėmė keramikos, metalų lydimo, gyvulininkystės tradicijas. Taip jie išsiskyrė nuo sanų (bušmėnų), kurie liko medžiotojai-rankiotojai. Šis išsiskyrimas įvyko I mūsų eros tūkstantmetyje.

Tuo metu koikojai, stumiami iš šiaurės rytų bantų, migravo dviem pagrindiniais srautais - į vakarus iki pakrantės ir po to į pietus, ir tiesiogiai į pietus, kirsdami Highveldą.

Nuo XVII a. koikojams susiduriant su europiečiais, jų tarpe plito ligos, netenkant žemių prasidėjo tarpusavio karai, kurie išnaikino didelę dalį populiacijos. Kolonizacija sunaikino tradicinę visuomenės struktūrą, gyvenimo būdą. Atėmus jų žemes, didelė dalis koikojų ėmė tarnauti kolonizatorių fermose, dalis jų susimaišė su kitomis bantų grupėmis - ypač daug jų dalyvavo kosų etnogenezėje. Nemaža dalis koikojų maišėsi su afrikanais. Taip susiformavo spalvotųjų etninės grupės, pvz., basteriai ir kt.

Didžiausia iki XX a. išlikusi koikojų etninė grupė buvo nama, kurie nuožmiai kovojo su kolonizatoriais Namibijoje. Jiems pralaimėjus, 1904-07 m. vyko hererų ir namų genocidas, kurio metu išnaikinta pusė namų populiacijos.

## Šaltiniai
Gynybos ministerija

**Gynybos ministerija** – ministerija, kuruojanti gynybos politiką. Klasikinė ministerija (greta tokių kaip Teisingumo ministerija, Finansų ministerija, Vidaus reikalų ministerija ir Užsienio reikalų ministerija, buvusių dar absoliutizmo laikais). Ministerijai paprastai vadovauja gynybos ministras.

Gali būti naudojami ir kiti pavadinimai. Pavyzdžiui, Lietuvoje analogiška ministerija vadinasi Lietuvos Respublikos Krašto apsaugos ministerija, JAV Gynybos departamentas. Kai kuriais atvejais išskiriamos atskiros ministerijos pagal kariuomenės rūšis.
Monografija

**Monografija** ( 'atskiras raštas') – skirtingai nei vadovas, žurnalas ar straipsnių rinkinys – išsamus darbas (leidinys); tyrinėjimas, skirtas vienam klausimui arba temai; mokslo publikacija. Tai gali būti koks nors knygos pavidalu išleistas mokslinis tyrimas, disertacija, habilitacija ar jos, kitokio (paprastai didelės apimties) darbo pagrindu parengtas veikalas, kūrinys. Neperiodinis ir netęstinis bibliografinis vienetas. Autorius – paprastai vienas asmuo, prisiimantis atsakomybę už knygos turinį ir formą. Monografija gali būti kolektyvinė, jei monografijos tekstą parengė du ar daugiau autorių. Jų indėlis tekste paprastai neišskiriamas, nors tam tikrais atvejais gali būti išskiriamas, jei autorių indėlis – nevienodas. Kaip autorinis mokslo darbas, mokslo monografija savo parengimo principais ir paskirtimi iš esmės skiriasi nuo mokslinio redaktoriaus (ar redaktorių) parengto mokslo straipsnių rinkinio (t. y. sudaryto mokslo darbo).

## Šaltiniai
Lietuvos savivaldybių kontrolierių asociacija

**Lietuvos savivaldybių kontrolierių asociacija** (**LSKA**) - Lietuvos savivaldybių kontrolierius vienijanti dalykinė organizacija; asociacija. Ji yra  savarankiška ir savanoriška, nesiekianti pelno visuomeninė organizacija, sprendžianti savivaldybių kontrolierių (savivaldybių kontrolės ir audito tarnybų) bendrąsias problemas, teikianti savo nariams paslaugas, koordinuojanti narių pagrindines funkcijas ir uždavinius, kryptingą veiklą, atstovaujanti narių bendriesiems interesams valstybės valdžios ir valdymo institucijose, užsienio valstybių ir kitose tarptautinėse organizacijose, formuojanti Savivaldybių kontrolierių asociacijos veiklos strategiją, stiprinanti vietos savivaldos finansinių išteklių naudojimo kontrolę, turto valdymo kontrolę ir užtikrinanti tinkamas savivaldybių išorės audito funkcijas.

Valdybą sudaro 15 savivaldybių kontrolierių, iš jų po 1 iš kiekvienos apskrities ir 5 papildomai patvirtinti visuotinio susirinkimo.

Adresas: Vytauto g. 73, LT-00134, Palanga.

## Vadovybė
* Prezidentas Juozas Vaičiulis, Marijampolės savivaldybės kontrolierius
* Valdybos pirmininkė Zita Valiauskienė, Kėdainių rajono savivaldybės kontrolierė
* SKA administracijos direktorė Aušra Kedienė.

## Istorija
1998 m. spalio 13 d. Kaune vykusiame steigiamajame susirinkime buvo įkurta LSKA. Dalyvavo 46 Lietuvos savivaldybių kontrolieriai. Pirmuoju Savivaldybių kontrolierių asociacijos vadovu buvo išrinktas Algimantas Demenius.

## Šaltiniai
Thalo dykuma

**Thalo dykuma** () – dykuma Pandžabe (Pakistanas). Tai didelė teritorija tarp Dželamo ir Indo (Sindo) upių, netoli *Pothohar* plynaukštės. Ilgis iš šiaurės į pietus yra apie 300 km, didžiausias plotis – 110 km, mažiausias plotis – 30 km.

Thalo dykuma priklauso *Bhakkar*, *Khushab*, *Mianwali*, *Jhang*, *Layyah* ir *Muzaffargarh* rajonams. Dykumos dalis Jhang’o rajone yra ant Dželamo upės kranto.

Geografiškai panaši į Čolistano ir Taro dykumas.

Thalo dykumoje gyvena tokios gentys kaip *Aheer, Bhachar, Johiya, Mammak, Chhina, Baloch, Tiwana, Sial, Baghoor, Awans, Rahdari, Lashari, Jhammat, Gahi* ir *Waghra*.

## Šaltiniai

## Nuorodos
* Thalo dykuma (Google maps)
Petro I sala

**Petro I sala** () – vulkaninės kilmės sala, esanti netoli Antarktidos. Salą 1821 m. sausio 21 d. atrado Fadėjaus Belinghauzeno ekspedicija. Sala pavadinta caro Petro I garbei. Pirmą kartą čia išsilaipinta 1929 m. vasario 2 d., tai padarė norvegų jūreivis Ola Olstad.

Petro I salos plotas 243 km², aukščiausias salos taškas maždaug 1755 m virš jūros lygio. 95 % salos pavišiaus kausto ledas.

## Nuorodos
* 2006 radijo ekspedicija Petro I saloje
521 m.

**521** m. buvo nekeliamieji metai, prasidedantys trečiadienį pagal Grigaliaus kalendorių.

## Pasaulyje
### Įvykiai

* Būsimasis Bizantijos imperatorius Justinianas I tapo konsulu.

### Mirtys
* **[[Liepos 17]]** d. – Magnus Felix Ennodius, vyskupas ir lotynų poetas (g. 473 m.).

## Nuorodos
Karun Chandhok

**Karun Chandhok** (g. 1984 m. sausio 19 d. Čenajuje) – profesionalus autosporto lenktynininkas iš Indijos. 2010 m. kovo 4 d. jis pasirašė sutartį su Formulės 1 Hispania Racing F1 Team ekipa dėl dalyvavimo čempionate 2010 m. sezone.

Savo profesionalaus lenktynininko karjerą Karunas pradėjo 2000 m. Indijos Formula Maruti čempionate, kuriame per 10 lenktynių pelnė 7 pergales ir tapo čempionu. 2001 m. jis debiutavo Formula 2000 Azijos čempionate, kuriame pelnęs 8 pergales taip pat tapo nugalėtoju. Vėliau jis dalyvavo F3, Formula Renault ir A1 Grand Prix čempionatuose, tačiau juose pegalių nepasiekė.

Nuo 2007 iki 2009 m. indas lenktyniavo GP2 čempionate, kuriame sugebėjo du kartus pelnyti pergalę bei dar tris kartus užlipti ant podiumo. 2010 m. liepos 16 d. jis buvo pakeistas Sakon Yamamoto. 2011 m. kovo 22 d. tapo Lotus Racing ekipos atsarginiu lenktynininku.

Debiutuodamas Formulėje 1 Chandhokas tapo antruoju indu dalyvavusiu Formulės 1 lenktynėse – 2005 m. čia lenktyniavo kitas indas Narain Karthikeyan.

## Šaltiniai

## Nuorodos

* Oficiali sportininko svetainė
2010 m. Bahreino Grand Prix

**2010 m. Bahreino Grand Prix** – pirmasis 2010 m. sezono Formulės 1 Grand Prix, kuris vyko kovo 12-14 dienomis Sakhiro trasoje. Šios lenktynės buvo pirmosios Lotus F1 Team, Hispania Racing F1 Team, Sauber ir Virgin Racing ekipoms bei Nicolas Hülkenbergui, Vitalijui Petrovui, Karunui Chandhokui, Bruno Sennaai ir Lucai Di Grassi.

2009 m. šiose lenktynėse nugalėjo Jenson Button su debiutavusia Brawn GP ekipa. 

2010 metų sausio mėnesį trasos organizatoriai nusprendė kiek pakeisti trasos konfigūraciją, tad šių metų lenktynės bus ilgesnėje trasos konstrukcijoje.

## Treniruotės
Pirmose penktadienio treniruotėse, kurios pradėjo 2010 m. sezoną, greičiausias buvo Force India lenktynininkas Adrianas Sutilas, nuvažiavęs naujos konfigūracijos trasos ratą per 1:56.583 min. Antras liko pirmas lenktynes su Scuderia Ferrari važiuojantis Fernando Alonso (1:56.766), trečias - lenkas Robertas Kubica su Renault (1:57.041).
Šiose treniruotėse pirmą kartą į trasą išvažiavo nauja Hispania ekipa, tačiau trasoje pasirodęs brazilas Bruno Senna nuvažiavo tik tris ratus.

Antrose penktadienio treniruotėse greičiu pasižymėjo vokietis Nico Rosbergas (1:55.409) antroje vietoje likusį britą Lewisą Hamiltoną aplenkęs beveik puse sekundės (1:55.854). Trečias liko N. Rosbergo komandos draugas kitas vokietis Michaelis Schumacheris (1:55.903).

Šeštadienio treniruotėse greičiausias buvo ispanas Fernando Alonso su Ferrari (1:54.099). N. Rosbergas (1:54.368) liko antras, o trečioje vietoje buvo australas Markas Webberis (1:54.500).

## Kvalifikacija
Pirmose sezono kvalifikacijos lenktynėse pirmąją vietą iškovojo vokietis S. Vettelis. Už jo išsirikiavo abu Ferrari lenktynininkai - Felipe Massa ir F. Alonso. Tik šioje kvalifikacijoje pirmą kartą trasoje pasirodė indas Karunas Chandhokas, kuris liko paskutinis.

## Lenktynės

Didžiąją lenktynių dalį (1-33 ratus) pirmavo vokietis Sebastian Vettel, tačiau dėl sugedusios degimo žvakės sulėtėjo bolidas ir lenktynininkas nukrito į ketvirtą vietą. Likusias lenktynes lyderio pozicijos niekam neužleido Fernando Alonso.

 Sébastien Buemi ir Jarno Trulli buvo klasifikuoti, nes nuvažiavo daugiau, kaip 90 % lenktynių distancijos.

## Kita

* Iš komandų naujokių tik Lotus baigė lenktynes.
* Fernando Alonso prisijungė prie Juan Manuel Fangio, Mario Andretti, Nigel Mansell ir Kimi Räikkönen kaip lenktynininkas, laimėjęs lenktynes debiutuodamas Ferrari komandoje.
* Lenktynėse startavo didžiausias lenktynininkų skaičius (24) nuo 1995 m.

## Čempionato įskaitos po Bahreino GP

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai

## Nuorodos
Vladimiras Megrė

**Vladimiras Megrė** (*Владимир Николаевич Мегре*; g. 1950 m. liepos 23 d. Kuzničių k., Černigovo sr., Ukraina) – rusų rašytojas, žymios knygų serijos „Rusijos skambantys kedrai“ autorius.

Gimė kaip Vladimiras Puzakovas. Nuo 1974 m. dirbo Novosibirske fotografu. Perestroikos metu tapo Tarpregioninės verslininkų asociacijos prezidentu. Vedęs priėmė žmonos pavardę – Megrė. 1994–1995 m. rengė prekybinę ekspediciją Obės upe. Taigoje, paties teigimu, sutiko moterį vardu Anastasija, kuri gyvena harmonijoje su gamta. Šią savo patirtį ji perdavusi Megrė.

1996–2006 m. Vladimiras Megrė parašė 9 knygų seriją „Rusijos skambantys kedrai“ apie gyvenimą gamtoje, harmonijoje, nepriklausomybėje nuo civilizacijos. Jo idėjos susilaukė didelio palaikymo ne tik Rusijoje, bet visoje buvusioje TSRS, susiformavo anastazijiečių judėjimas. Pats Megrė dabar daugiausia užsiima konferencijų, paskaitų vedimu.

## Anastasijos judėjimas

Megrė knygų idėjos susilaukė didelio atgarsio tarp gamtą mylinčių žmonių. Tiek Rusijoje, tiek kitose šalyse susidarė „Skambančių kedrų“ judėjimas (dar vadinamas anastazijiečiais). Jo nariai propaguoja gyvenimą gamtos harmonijoje: Giminės Sodybos kūrimą gamtoje (Meilės Erdvėje), su bendraminčiais išperkant sklypus ir formuojant ekologiškas gyvenvietes. Siekiama kiek įmanoma išsiverst patiems iš gamtos (ekologinė žemdirbystė, rankiojimas: bitininkystė, grybavimas, riešutavimas, uogavimas, žolininkystė ir t. t.). Priešingai nei hipių judėjimas, anastazijiečiai didelį dėmesį skiria šeimos vertybėms, senovinių, ikikrikščioniškų tradicijų išsaugojimui. Religiniu požiūriu anastzijiečiams būdingos Naujojo amžiaus religijos, gamtameldystės idėjos, Lietuvoje senovės baltų ir Romuviečių idėjos.

Megrė pasekėjų yra visose NVS šalyse, daugelyje Šiaurės Europos šalių, įskaitant ir Lietuvoje. Taip pat (daugiausia tarp emigrantų) JAV, Jungtinėje Karalystėje, Kanadoje, Australijoje ir kitur.

## Bibliografija

V. Megrė išleistos knygos:
* Anastasija (*Анастасия*)
* Skambantys Rusijos kedrai (*Звенящие Кедры России*)
* Meilės Erdvė (*Пространство Любви*)
* Pasaulio sukūrimas (*Сотворение*)
* Kas mes esame? (*Кто же мы?*)
* Giminės knyga (*Родовая Книга*)
* Gyvybės energija (*Энергия Жизни*)
* Naujoji Civilizacija/Meilės apeigos (*Новая цивилизация/Обряды любви*)
* Anasta (*Анаста*)

## Taip pat skaitykite

* Ekoanarchizmas

## Šaltiniai

## Literatūra
* Religijų įvairovė Lietuvoje: portretai, kasdienybė ir šventės. VDU, Versus aureus, 2014 m. Skaitmeninė knyga.

## Nuorodos
* V. Megrė puslapis
* Rusijos Skambančių kedrų bendruomenė
* Lietuvos Skambančių kedrų bendruomenė
Krokialaukio valsčius

**Krokialaukio valsčius** (, ) – buvęs administracinis-teritorinis vienetas dabartinės pietų Lietuvos teritorijoje. Centras – Krokialaukis.

## Istorija

Minimas XVIII a. pabaigoje. Nuo 1867 m. iki 1914 m. priklausė Lenkijos Kongreso karalystės, Suvalkų gubernijos, Kalvarijos apskričiai. Atkurtas po I pasaulinio karo, 1934 m. panaikintas, vėl atkurtas 1947 m. lapkričio 6 d. iš dalies Simno valsčiaus, dalies Alytaus valsčiaus ir dalies Miroslavo valsčiaus.

Valsčius panaikintas 1950 m. birželio 20 d., jo teritorija priskirta Simno rajonui (6 apylinkės).

|-
| 1888 m.  ||   || 4089 ||  || ||
|-
| 1923 m.  || 90 || 3584 || 600 || || 27 gyvenvietės 
|-
| 1932 m. || 74 || 3334 || || 7 seniūnijos  ||
|-
| 1949-01-01  || 193 || || || 6 apylinkės  ||
|}

## Vadovai
* Karolis Švirinas, 1932 m.

## Suskirstymas

## Gyventojai
### Tautinė sudėtis

1923 m. gyveno 3584 žmonės:
* Lietuviai – 97,23% (3485);
* Vokiečiai – 1,95% (70);
* Lenkai – 0,69% (25);
* Kiti – 0,11% (4).

### Žymūs žmonės

|-
| 1871 || Daugirdai || Tomas Naruševičius, inžinierius, diplomatas || 1927
|-
| 1898 || Šiugždai || Jonas Matulionis (1898), finansininkas, teisininkas || 1980
|-
| 1919 || Krekštėnai || Ambraziejus Jonynas, folkloristas, kultūrininkas || 2006
|-
| 1921 || Krekštėnai || Vaclovas Aliulis, kunigas || 2015
|-
| 1925 || Dingiškiai || Vincentas Baranauskas, ekonomistas ||
|-
| 1925 || Krekštėnai || Marija Aleškevičiūtė, dainininkė || 1979
|-
| 1926 || Cibiliekai || Ona Kuncienė, archeologė || 1999
|-
| 1928 || Duselninkai || Kostas Kaukas, rašytojas, žurnalistas || 2020
|-
| 1930 || Maštalieriai || Albinas Lugauskas, mikrobiologas || 2017
|-
| 1949 || Daugirdai || Aldona Česaitytė-Nenėnienė, rankininkė || 1999
|}

## Šaltiniai
Miroslavo valsčius

**Miroslavo valsčius** (, ) – buvęs administracinis-teritorinis vienetas dabartinės pietų Lietuvos teritorijoje. Centras – Miroslavas.

## Istorija

Valsčius įkurtas XIX a. pradžioje, vėliau panaikintas, atkurtas 1868 m. vasario 20 d.

1941 m. birželį pražygiuojanti vokiečių kariuomenė nužudė 42 valsčiaus gyventojus. 1945 m. valsčiuje veikė Tauro apygardos Vytauto partizanų rinktinės partizanai. 1947 m. dalis valsčiaus perduota Krokialaukio valsčiui.

Miroslavo valsčius panaikintas 1950 m. birželio 20 d., jo teritorija priskirta Alytaus rajonui (5 apylinkės) ir Simno rajonui (1 apylinkė).

|-
| 1880 m. || 13 877 margų || 4407 || ||
|-
| 1888 m.  ||   || 5720 ||  || ||
|-
| 1923 m.  || 156 || 6684 || 1151 || || 55 gyvenvietės 
|-
| 1932 m. || 129 || 6671 || || 11 seniūnijų  ||
|-
| 1949-01-01  || 171 || || || 6 apylinkės  ||
|}

## Vadovai
* Jonas Rudzenskas, 1932 m.

## Suskirstymas

## Gyventojai
### Tautinė sudėtis

1923 m. gyveno 6684 žmonės:
* Lietuviai – 93,67% (6261);
* Lenkai – 3,33% (223);
* Žydai – 1,85% (124);
* Vokiečiai – 0,52% (35);
* Kiti – 0,61% (41).

### Žymūs žmonės

|-
| 1888 || Tolkūnai || Ignas Starkus, dvasininkas || 1956
|-
| 1947 || Talokiai || Emilija Poškutė-Pumputienė, grafikė || 2021
|}

## Šaltiniai
Metelių valsčius

**Metelių valsčius** (; ) – buvęs administracinis-teritorinis vienetas pietų Lietuvoje. Centras – Meteliai.

## Istorija

Valsčius įkurtas XIX a. 1-ojoje pusėje. Nuo 1867 m. iki 1914 m. priklausė Lenkijos Kongreso karalystės, Suvalkų gubernijos, Seinų apskričiai. Valsčius panaikintas apie 1930–1933 m.

|-
| 1888 m.  || || 4696 || || ||
|-
| 1923 m.  || 96 || 2859 || 541 || || 22 gyvenvietės 
|}

## Gyventojai
### Tautinė sudėtis

1923 m. gyveno 2859 žmonės:
* Lietuviai – 94,99% (2716);
* Žydai – 2,16% (62);
* Lenkai – 1,99% (57);
* Kiti – 0,83% (24).

## Šaltiniai
Nemunaičio valsčius

**Nemunaičio valsčius** – buvęs administracinis-teritorinis vienetas pietų Lietuvoje. Centras – Nemunaitis.

## Istorija

LDK Nemunaičio valsčius minimas nuo 1387 m. Vėliau atkurtas po I pasaulinio karo 1919 m. ir gyvavo iki 1931 m.

|-
| 1923 m.  || 125 || 3495 || 698 || || 38 gyvenvietės 
|}

## Gyventojai
### Tautinė sudėtis

1923 m. gyveno 3495 žmonės:
* Lietuviai - 92,01% (3216);
* Žydai - 4,06% (142);
* Rusai - 1,94% (68);
* Lenkai - 1,48% (52);
* Kiti - 0,48% (17).

### Žymūs žmonės

|-
| 1908 || Galintėnai || Julius Būtėnas, literatas, rašytojas || 1999
|}

## Šaltiniai
Juozas Vareikis

**Juozas Vareikis** (, 1894 m. spalio 18 d. Pavinkšnė, Jonavos rajonas – 1939 m. liepos 28 d. Maskvoje, Rusija) – lietuvių kilmės rusų revoliucionierius, sovietinis partinis veikėjas.

## Biografija
Baigęs Podolsko amatų mokyklą, dirbo gamykloje tekintoju. Nuo 1913 m. dalyvavo bolševikiniame judėjime. 1918 m. sausio-kovo mėn. buvo Donecko-Krivoj Rogo baseino srities Vykdomojo komiteto sekretorius, socialinio aprūpinimo liaudies komisaras (dirbo kartu su Klimentu Vorošilovu).

1918 m. birželio mėn. – 1920 m. rugpjūčio mėn. RKP(b) Simbirsko gubernijos komiteto pirmininkas. Čia jis žiauriai numalšino kairiųjų eserų sukilimą (apie šį J. Vareikio gyvenimo laikotarpį sukurtas bendras „Mosfilm“ ir Lietuvos kino studijos filmas „Dulkės saulėje“, 1977 m., rež. Marijonas Giedrys). 1921–1923 m. Baku Tarybos pirmininko pavaduotojas (čia jo pastangomis pradėta pirmojo SSRS tramvajaus statyba).

Nuo 1923 m. RKP(b) Kijevo gubernijos komiteto sekretorius, RKP (b) Vidurinės Azijos biuro sekretorius, VKP(b) CK spaudos skyriaus vedėjas, žurnalo „Молодая гвардия“ redaktorius, VKP(b) CK narys. Nuo 1928 m. Centrinės Juodžemio zonos srities komiteto I sekretorius, nuo 1934 m. birželio mėn. VKP(b) Voronežo srities, nuo 1935 m. kovo mėn. Stalingrado srities komitetų I sekretorius. Nuo 1937 m. sausio mėn. VKP(b) Tolimųjų Rytų krašto komiteto I sekretorius.

Nors J. Vareikis pats buvo aktyvus stalininių represijų organizatorius, tai jo neišgelbėjo: 1937 m. spalio mėn. suimtas, 1939 m. liepos 29 d. nuteistas mirties bausme ir tą pačią dieną sušaudytas. 1956 m. reabilituotas.

1967 m. „Baltijos“ laivų statykloje pastatytas žvejybinis laivas „Juozas Vareikis“.

## Šaltiniai
Nedzingės valsčius

**Nedzingės valsčius** (, ) – buvęs administracinis-teritorinis vienetas dabartinės pietų Lietuvos teritorijoje. Centras – Nedzingė.

## Istorija

Valsčius įkurtas XIX a. Vilniaus gubernijoje. Panaikintas apie 1933 m.

|-
| 1869 m. || || 2300 || 412 kiemų  || || 39
|-
| 1874 m. || || 2290 || 307 kiemai  || 6 seniūnijos || 40
|-
| 1880 m. || || 3353 || 268 kiemai  || 6 seniūnijos || 43
|-
| 1885 m. || || 4469 || 427 kiemai  || 6 seniūnijos || 43
|-
| 1890 m. || || 4214 || 427 kiemai  || 2 seniūnijos || 43
|-
| 1923 m.  || 107 || 3322 || 661 || || 46 gyvenvietės 
|-
| 1932 m. || 85 || 4642 || || 7 seniūnijos  ||
|}

## Vadovai
* I. Voščinas, nuo 1884 m.
* Adolfas Bleda, 1932 m.

## Suskirstymas

## Gyventojai
### Tautinė sudėtis

1923 m. gyveno 3322 žmonės:
* Lietuviai – 87,29% (2900);
* Lenkai – 9,75% (324);
* Žydai – 1,47% (49);
* Rusai – 0,99% (33);
* Kiti – 0,48% (16).

## Šaltiniai
Rūta Gajauskaitė

**Rūta Gajauskaitė:**

* Rūta Gajauskaitė (1946) – visuomenės ir politikos veikėja;
* Rūta Gajauskaitė (1989) – dailiojo čiuožimo sportininkė.
Finansų politika

**Finansų politika** – ekonominės politikos sritis, apimanti (viešųjų) finansų sritį. Už finansų politiką atsakinga Finansų ministerija – vykdomosios valdžios institucija (asmeniškai - finansų ministras). Paskirtis – kurti ir vykdyti efektyvią valstybės finansų politiką, siekiant užtikrinti šalies makroekonominį stabilumą ir ekonomikos plėtrą. 
Finansų ministras atstovauja valstybei tarptautinėse ir regiono institucijose. Pvz., LR FM Lietuvai - Europos Sąjungos ekonomikos ir finansų ministrų taryboje (ECOFIN).

## Lietuva
Lietuvoje už finansų politiką atsakinga Lietuvos Respublikos finansų ministerija. Ministras Vilius Šapoka (g. 1978 m.). Ministerijos strateginiai tikslai – formuoti fiskalinę politiką, stiprinančią pasitikėjimą makroekonominiu stabilumu, užtikrinti efektyvų ir racionalų valstybės ir Europos Sąjungos lėšų valdymą ir panaudojimą, finansų sektoriaus plėtrą bei sklandų kitų finansų srities priemonių įgyvendinimą.
Remontas

**Remontas** – pastatų, prietaisų, įrenginių, kitokių technikos priemonių taisymas. Pvz., gali būti remontuojama gyvenamoji patalpa (butas, namas), buities prietaisas (pvz. televizorius), taisoma transporto priemonė (automobilis), jos dalis (pvz., variklis), įrengimas (agregatas) ir t. t. Remontuoti gali tiek specialistas (technikas), koks nors meistras, gamintojo atstovaujama įmonė, gaminio aptarnavimo paslaugų teikėjas ir/ar kiti asmenys.

## Rūšys
Remonto rūšys:
* Kapitalinis remontas – pagrindinis, esminis
* Einamasis remontas – eilinis, savalaikis taisymas
* Vidutinis remontas
* Planinis remontas – numatytas pagal planą tam tikru metu; gali būti periodinis.

## Šaltiniai
Komitetas (reikšmės)

**Komitetas** () gali reikšti:

* Komitetas – iš viso susirinkimo išskirta nuolatinė ar laikina narių grupė, skirta kokiems nors specialiems klausimams iš anksto aptarti arba priimtiems sprendimams vykdyti.
* Centrinis komitetas (CK) komunistinėse valstybėse (pvz., TSRS) – aukščiausias organas tarp Kompartijos suvažiavimų
* Tarptautinis Olimpinis  Komitetas, Olimpinių Žaidynių organizacija

## Taip pat skaitykite
* Komisija (reikšmės)
Lygybė

**Lygybė**:
*Lygi žmonių, socialinių grupių padėtis (pvz., visuomenėje, valstybėje); visų naudojimasis lygiomis politinėmis ir pilietinėmis teisėmis; socialinis, teisinis principas (pvz., Lygybė prieš įstatymą, lyčių lygybė);
* Algebrinė formulė iš dviejų lygių tarp savęs dalių, lygybės ženklas (=) (taip pat žr. *[[lygtis]]*)
*Paviršiaus lygumas 
*vienodumas, sutapimas dydžiu, kiekybe, kokybe, verte ir pan.

## Šaltiniai
Žemės ūkio ministras

**Žemės ūkio ministras** – vykdomosios valdžios atstovas; ministras. Vadovauja Žemės ūkio ministerijai. Atsakingas bei rūpinasi žemės ūkio politika.

## Lietuva
*  nuo 2012 m. gruodžio mėn. Vigilijus Jukna (g. 1968 m.), vadovauja Lietuvos Respublikos žemės ūkio ministerijai

## Vokietija
*  nuo 2009 m. spalio mėn. Ilse Aigner (g. 1964 m.), vadovauja Vokietijos žemės ūkio ministerijai (Bundesministerium für Ernährung, Landwirtschaft und Verbraucherschutz)
Opozicija

**Opozicija** ( - 'pastatytas priešais'): 

* Opozicija (politika), politinė grup(uot)ė, partija, prieštaraujanti vyraujančiai politikai, grupei 
* Opozicija (astronomija), dangaus kūnų konsteliacija
* Retorinė figūra, stilistinė priemonė (priešpastatymas)
* Opozicija (anatomija)
* Opozicija (šachmatai), pozicija, kai abu karaliai stovi priešais kitą tam tikru atstumu
* Opozicija (logika), loginė prieštara, kontradikcija, prieštaraujantys tarpusavyje teiginiai
Mitingas

** Mitingas** (nuo ) – viešas susirinkimas svarbiems, dažniausiai – politiniams, socialiniams klausimams svarstyti.

Pirmieji mitingai Anglijoje kilo iš parapijų bei grafysčių gyventojų susirinkimų, bei peticijų pateikimo karaliui ir Parlamentui. Mitingai didesnę įtaką įgijo XVIII a. viduryje. Pirmą kartą protestai mitingais reikšmingai pasireiškė 1763 m. apmokestinus cukrų. Ši akcija truko trejetą metų ir baigėsi sėkmingai.

## Išnašos
Koalicija

Žodis **koalicija** ( 'susivienijimas', 'sąjunga‘) gali reikšti:
* koalicija (politika) – valdančiųjų partijų sąjunga tam tikrai kadencijai;
* koalicija (tarptautiniai santykiai) – kelių valstybių sąjunga, nukreipta prieš kitą valstybę;
* koalicija – unija,
Landtagas

**Landtagas** ( 'kraštas', 'žemė' + *Tag* 'diena') – parlamentas:

* Vokietijos federalinėse žemėse – Žemės parlamentas (vad. „žemėse-teritorijose“, );
* Austrijos federalinėse žemėse;
* Italijoje (Pietų Tirolis);
* Lichtenšteine;
* Įvairūs istoriniai parlamentai (vokiškų žemių).
Socialinis teisingumas

**Socialinis teisingumas** – principas, kuriuo remiantis, gėrybės tam tikroje visuomenėje, bendruomenėje (pa)skirstomos, (pa)dalijamos „teisingai“, t. y. laikantis teisingumo. Kaip reikalavimas žinomas nuo pat Antikos (Aristotelis etc.). Ypač svarbiu tapo industrializacijos metais, XIX a. Popiežius Pijus XI savo enciklikoje „Apie visuomenės tvarką“ („Quadragesimo anno“) svarstė socialinio teisingumo klausimus. Pasak Hajeko, socialinis teisingumas yra tuščias politinis terminas (Friedrich August von Hayek, Socialinio teisingumo miražas // *The Mirage of Social Justice*, London 1976 m.). Kaip teisės principas kai kuriose valstybėse yra sudėtinė socialinės valstybės (principo) dalis.

## Literatūra
* John Rawls, *Teisingumo teorijos* (Original: *A Theory of Justice*), 1971, ISBN 3-518-06737-0
* Bernd Rüthers, Das Ungerechte an der Gerechtigkeit, 3. Auflage, Tübingen 2009
* Sinn, Hans-Werner, *The selection principle and market failure in systems competition*, in: *Journal of Public Economics* 66 (1997), S. 247–274 
* Hans-Werner Sinn, *The New Systems Competition*, CESifo, 2002 (online)

## Šaltiniai
Vakarų Baltijos laivų statykla

**Vakarų Baltijos laivų statykla** – akcinė bendrovė, viena didžiausių Klaipėdos įmonių.

## Istorija
Gamykla įsteigta 1952 m. TSRS Laivų statybos ministerijos sprendimu. Pirmasis laivas pastatytas 1958 m. Pagrindinė produkcija buvo žvejybiniai laivai Baltijos jūros ir Arkties vandenyno laivynams. Laivų statykla "Baltija" buvo suprojektuota ir pastatyta serijinei laivų ir plūduriuojančių dokų gamybai. Statykla "Baltija", kaip ir kitos laivų statybos įmonės buvusioje TSRS, be laivų statymo cechų turėjo mechaninio surinkimo cechus su universalia įranga, taip pat mažajėgius liejimo ir transporto cechus ir t. t. Laivų projektai buvo gaunami iš projektavimo institutų. Buvusioje TSRS visų laivų statybos įmonių veiklos planavimo klausimus spręsdavo sąjunginė Laivų Statybos ministerija. Tam buvo sutelktos žymios mokslininkų bei specialistų pajėgos. Įmonėms likdavo tik "iš viršaus" priimtų programų įgyvendinimas. Todėl įmonių specialistai buvo ugdomi tam, kad sugebėtų gerai įvykdyti "centro" planus.

Iki 1990 m. buvo pastatyti 122 žvejybiniai traleriai, 57 didieji žvejybiniai traleriai-šaldytuvai, 66 vidutiniai „Barenco jūra“ tipo  traleriai Arktikos laivynams, 55 „Moriana“ tipo žuvies apdorojimo laivai-refrižeratoriai Kaspijos jūros ir Tolimųjų Rytų laivynams, 69 upinės/jūrinės baržos, 4 upiniai keltai vietiniam upių laivynui. Nauja įmonės veiklos kryptis tapo bendradarbiavimas su danų laivų statyklą "Odense A/S". 

Pagrindinę eksportuojamos produkcijos dalį sudarė plieniniai plaukiojantys dokai. Iš  viso buvo pastatyti 65 dokai, kurie iki šiol eksploatuojami Bulgarijoje, Kuboje, Vokietijoje, Suomijoje, Islandijoje, Indonezijoje, Mozambike, Singapūre, Rumunijoje, Lenkijoje.

## Dabartis
Nuo 1997 m. gamykla priklausė Odensės laivų statyklai (*Odense Steel Shipyard Ltd.*), *A.P. Moller-Maersk Group* narei. Gamykloje galima statyti iki 115×19,7 m dydžio laivus. Gaminami laivų korpusai, blokai, antstatai. Gamykla įsikūrusi Klaipėdoje, Pilies g. 8.

Nuo 2010 m. UAB „Vakarų Baltijos laivų statykla“ vardu įmonė tapo Estijos kapitalo grupei „BLRT Grupp“ priklausančios AB „Vakarų laivų gamyklos“ dalimi. Bendrovė gamina laivų antstatus, korpusų struktūrines dalis, yra pastačiusi vilkikų, jūrinių platformų tiekimo laivų. Per paskutinį XX a. deš. surinkti „Asta“ tipo šeši prekybos laivų korpusai „Lietuvos jūrų laivininkystei“, prisidėta prie „Algirdas“ tipo laivų statybos. 1994–1996 m. pastatyti sausakrūviai „Vytautas“ ir „Gediminas“. Per 50 metų statykloje pastatyta virš 450 laivų ir dokų.

2019 m. atidarytas nedidelis muziejus, kuriame pristatoma miesto laivų statybos pramonės ir buvusios Lindenau laivų statyklos
istorija.

## Vadovai
*Vitalij Podliaskij (iki 1983)
*Georgij Kruk (1983-1991)
*Viktoras Stulpinas (1991-2010)
*Jevgenij Petrov (2010 - 2012)
*Vitalij Frolov (2012 -)

## Šaltiniai

Baltijos laivų statykla/Baltija Shipbuilding Yard. Sud. K.Demereckas, Klaipėda, 2002.
Pagrabuosčiai

**Pagrabuosčiai** – kaimas Molėtų rajono savivaldybėje, 5 km į pietvakarius nuo Molėtų, prie Grabuostos ir Lėgaus upelių (Siesarties intakai). Pro kaimą eina plentas . Toliau vakaruose stūkso Liesėnų piliakalnis.

## Istorija

1652 m. kaimas minimas Videniškių bažnyčios krikšto metrikų knygoje.

## Gyventojai

## Šaltiniai
Nosėnai

**Nosėnai** – kaimas Molėtų rajono savivaldybėje.

## Istorija

Minimas 1554 m. Balninkų seniūnijos inventoriuje. 1652 m. kaimas minimas Videniškių bažnyčios krikšto metrikų knygoje. Tada jame gyveno Kristoforas Bivainėlis, Jurgis Mikalionis.

## Gyventojai

## Šaltiniai
Pumpučiai (Molėtai)

**Pumpučiai** – kaimas Molėtų rajono savivaldybėje.

## Istorija

1645 m. kaimas priklausė Videniškių dvarui. Jame gyveno Andrius ir Stanislovas Pumpučiai. 1652 m. kaimas minimas Videniškių bažnyčios krikšto metrikų knygoje. Tada jame gyveno Jonas Pumputis.

## Gyventojai

## Šaltiniai
Ažušiliai (Videniškiai)

**Ažušiliai** – kaimas Molėtų rajono savivaldybėje, 5 km į šiaurės vakarus nuo Videniškių, prie Niūriškio upelio.

## Istorija

1652 m. kaimas minimas Videniškių bažnyčios krikšto metrikų knygoje. Jame gyveno Jonas Vaščiūnėlis, 1658 m. – Samuelis Veršelis ir kt.

## Gyventojai

## Šaltiniai
Simančiai

**Simančiai** – kaimas Molėtų rajono savivaldybėje.

## Istorija

1652 m. kaimas minimas Videniškių bažnyčios krikšto metrikų knygoje *de Simunciu*. 1698 m. Molėtų bažnyčios krikšto metrikų knygoje minima *Anna Simunciowa de Simuncie*.

## Gyventojai

## Šaltiniai
Druskiai (Molėtai)

**Druskiai** – kaimas Molėtų rajono savivaldybėje.

## Istorija

1652 m. minimas Videniškių bažnyčios krikšto metrikų knygoje. Tada jame gyveno Jonas Druskis. 1667 m. kaimas vadinamas Druskoniais.

## Gyventojai

## Šaltiniai
Paąžuoliai (Alanta)

**Paąžuoliai** – kaimas Molėtų rajono savivaldybėje, į rytus nuo Klabinių kaimo.

## Istorija

1598 m. buvo Alantos dvaro Armoniškių valsčiaus kaimas. Tuomet vadintas Paąžuoliais arba ***Klabiniais***.

1830 m. pastatyta Paąžuolių koplyčia. Sovietmečiu nugriauta.

## Gyventojai

## Šaltiniai
Sikūniai

**Sikūniai** – kaimas Molėtų rajono savivaldybėje. Priklauso Alantos parapijai.

## Istorija

1653 m. minimas „de Sicun” Videniškių bažnyčios krikšto metrikų knygoje.

## Gyventojai

## Šaltiniai
Pečiuliai (Molėtai)

**Pečiuliai** – kaimas Molėtų rajono savivaldybėje, 4,5 km į šiaurės vakarus nuo Molėtų, į vakarus nuo Inketrio upelio. Pietuose telkšo ežeras Dūriai.

## Istorija

1653 m. minimas Videniškių bažnyčios krikšto metrikų knygoje.

## Gyventojai

## Šaltiniai
Papiškiai (Giedraičiai)

**Papiškiai** – kaimas Molėtų rajono savivaldybėje, 4 km į vakarus nuo Žalvarių.

## Istorija

XVI a. kaimas priklausė Nemenčinės bažnyčiai. 1653 m. minimas Videniškių bažnyčios krikšto metrikų knygoje. Gyveno Adomas Mikalonėnas, Petras Vilkagalvėnas. XVIII–XIX a. Vilniaus universiteto kaimas. XIX a. pradžioje Vilniaus universitetas 10 metų bylinėjosi su Suginčių dvarininkais Michailovskiais, priglaudusiais Suginčių dvare iš Papiškių kaimo (Videniškių parapija) pabėgusį baudžiauninką Kazimierą Meškį ir jo šeimą (dar 1654 m. tame kaime minimas Jurgis Meškonis).

## Gyventojai

## Šaltiniai
Narušiškis

**Narušiškis** – kaimas Molėtų rajono savivaldybėje.

## Istorija

Minimas 1554 m. Balninkų inventoriuje (jame gyveno Jokubas ir Petras Narušėnai), taip pat 1654 m. – Videniškių bažnyčios krikšto metrikų knygoje (gyveno Jurgis Narušėnas, Danielis Maigys ir kt.). XVI–XVII a. kaimo vardas buvo Narušiai. 1670 m. Narušių dvaro valdytojas buvo Mykolas Križanavičius.

## Gyventojai

## Šaltiniai
Kazlai (Molėtai)

**Kazlai** – kaimas Molėtų rajono savivaldybės į šiaurę nuo Alantos. Kaimo turizmo sodyba „Duobys“.

## Istorija

1598 m. buvo Alantos dvaro ir Alantos valsčiaus kaimas, priklausęs Alantos klebonui. Alantos bažnyčios nuosavybe kaimas buvo XVI–XVIII a.

## Gyventojai

## Šaltiniai
Saryesik-Atyrau dykuma

**Saryesik-Atyrau dykuma**, *Sary-Išikotrau* (; ; ) – smėlio dykuma Kazachijos Almatos srityje. Dykuma yra Balchašo-Alakolio įduboje, į pietus nuo Balchašo ežero.

## Geografija
Dykuma teka Ilio upė, įtekanti į ežerą. Dalis upių, ištekančių iš Džungarijos Alatau šlaitų, (Karatalas, Aksu, Lepsy) irgi teka per Saryesik-Atyrau dykumą ir įteka į Balchašą. Kitos, smulkesnės upės, pasibaigia smėlynuose. Vakarinės dalies smėlynai išraižyti sausomis senosiomis Ilio vagomis. Vyrauja sutvirtinti smėlynai.

Vakarinėje dalyje vyrauja saksaūlai, rytinėje dalyje – kiečiai, efedros, *Calligonum*, *Ceratoides*. Ilio ir Karatalo slėniuose auga tugajai.

Dykuma naudojama kaip žiemos ganyklos.

Dykumos koordinatės – 

## Nuorodos

* Путешествие по пустыне Сарыесик-Атырау
* Saryesik-Atyrau dykuma (*Google Maps* reljefinis vaizdas)
Registano dykuma

**Registano dykuma** () - smėlio dykuma itin sausringoje plynaukštėje tarp Helmando ir Kandaharo provincijų pietvakarių Afganistane. Dykumą sudaro nedidelės, apie 30 m aukščio smėlio kalvos, smėlio lygumos, atviri uolėti bei molingi plotai. 

## Gyventojai
Dykumoje gyvena klajokliai beludžiai ir puštūnai. 

Dėl 1998 m. ištikusios sausros iš Registano regiono teko perkelti apie 100 000 klajoklių. Daugelis jų dabar gyvena laikinose stovyklose tarp Arghandabo ir Helmando upių bei Registano. Daug jų gyvena JTO palaikomi stovyklose Kandaharo provincijoje. JTO ieško būdų, kaip klajoklius grąžinti prie tradicinio jų gyvenimo būdo auginant gyvulius Registane. 

## Dykumos plėtimasis
Dykuma palaipsniui skverbiasi į ją supančius žemės ūkio regionus.
Registano dykuma plečiasi į vakarus, užimdama žemdirbystės rajonus. JTO Aplinkos programos () grupė praneša, kad „iki 100 gyvenviečių užpylė vėjo pučiami smėliai ir dulkės“. 
Smėlio judrumą sukėlė jų laikiusios augalijos sunaikinimas kertant medieną malkoms ir pernelyg intensyviai ganant. UNEP grupė tyrė apie 15 m aukščio smėlio kopas, kurios blokuoja kelius ir taip vietinius gyventojus verčia nutiesti naujus maršrutus.

## Šaltiniai

## Nuorodos
* NASA Image - August 20, 2000 
* Registan Desert Bird Life Factsheet
Kuveniai

**Kuveniai** – kaimas Molėtų rajono savivaldybėje.

## Istorija

Kaimo vardas minimas 1584 m. Ambraziškių dvaro inventoriuje. Taip pat 1653 m. minimas Videniškių bažnyčios krikšto metrikų knygoje. Gyveno Martynas Gečelis, Jurgis Kuvenėlis, Stanislovas Gulbelė, 1654 m. Andrius Kurmelis ir kt.

## Gyventojai

## Šaltiniai
Vėdarai (Molėtai)

**Vėdarai** – kaimas Molėtų rajono savivaldybėje, 7 km į šiaurės rytus nuo Giedraičių, prie Kamastos ežero, Kamastos kraštovaizdžio draustinyje.

## Istorija

1654 m. minimas Videniškių bažnyčios krikšto metrikų knygoje.

## Gyventojai

## Šaltiniai
Sičiūnai (Molėtai)

**Sičiūnai** – kaimas Molėtų rajono savivaldybėje, į šiaurės vakarus nuo Giedraičių, savivaldybės paribyje.

## Istorija

1653 m. kaimas minimas *Sicuny* Videniškių bažnyčios krikšto metrikų knygoje. Tada kaime gyveno Kazimieras Sičiūnas, Andrius Mėginis ir kt.

## Gyventojai

## Šaltiniai
Laumėnai (Molėtai)

**Laumėnai** – kaimas Molėtų rajono savivaldybėje, 13 km į šiaurės rytus nuo Giedraičių, 6 km į pietvakarius nuo Molėtų, Ežerės ežero pietiniame krante, netoli kelio .

## Istorija

1654 m. kaimas minimas Videniškių bažnyčios krikšto metrikų knygoje. Gyveno Kristupas Bubinėlis.

## Gyventojai

## Šaltiniai
Slėpynės

**Slėpynės** – populiarus vaikų žaidimas, kurio metu grupelė žmonių slepiasi, o vienas jų ieško. Pasaulyje yra įvairių žaidimo variantų. Labiausiai paplitęs variantas, kai nugalėtoju tampa ilgiausiai aplinkoje pasislėpusiu išbuvęs žaidėjas. Pagal susitarimą ieškotojas nežiūrėdamas skaičiuoja tam tikrą laiko tarpą ir pradeda paiešką. Švediško slėpynių varianto „burken“ metu žaidėjai privalo paliesti namų bazę, kad pasiektų pergalę. Taip pat yra paplitusi variacija, kai slepiasi tik vienas žaidėjas, o grupelė jo ieško.
McLaren MP4-25

**McLaren MP4-25** – Formulės 1 automobilis, naudojamas McLaren ekipos 2010 m. sezone. Šį automobilį vairuos du britai - Jensonas Buttonas ir Lewis Hamiltonas.

## Nuorodos
Girsteitiškio valsčius

**Girsteikiškio valsčius** – buvęs administracinis-teritorinis vienetas rytų Lietuvoje. Centras – Girsteikiškis.

## Istorija

Valsčius minimas XVI a. pabaigoje. Jam priklausė Antagilužiai, Daveniai, Girsteikiškis, Gojus, Nosėnai.
Nemajūnų valsčius

**Nemajūnų valsčius** – buvęs administracinis-teritorinis vienetas dabartinės pietvakarių Lietuvos teritorijoje. Centras – Nemajūnai.

## Istorija

Valsčius įkurtas po I pasaulinio karo, panaikintas 1933 m. gruodžio 29 d. Nemajūnų valsčiaus teritorija atiteko naujam Birštono valsčiui (didžioji dalis) ir Jiezno valsčiui (mažoji dalis – 8 kaimai ir viensėdžiai).

|-
| 1923 m.  || 100 || 3512 || 702 || || 49 gyvenvietės 
|-
| 1932 m. || 65 || 3702 || || 6 seniūnijos  ||
|}

## Vadovai
* Jonas Valatka, 1932 m.

## Suskirstymas

## Gyventojai
### Tautinė sudėtis

1923 m. gyveno 3512 žmonės:
* Lietuviai - 99,03% (3478);
* Žydai - 0,42% (15);
* Lenkai - 0,37% (13);
* Kiti - 0,17% (6).

### Žymūs žmonės

|-
|1924 || Mišiškės || Jonas Palionis, kalbininkas || 2021
|-
| 1927 || Šūtupis || Vytautas Galinis (1927), botanikas || 1999
|-
| 1930 || Matiešionys || Jonas Kazlauskas (1930), kalbininkas || 1970
|-
| 1930 || Vėžionys || Juozas Jaruševičius (1930), aktorius || 2001
|}

## Šaltiniai
Vilijočiai

**Vilijočiai** – kaimas Molėtų rajono savivaldybėje. Kaimo senosios kapinės, esančios kaimo vakarinėje dalyje, 0,8 km į šiaurės rytus nuo Siesarties upės, į pietus nuo Vilijočių-Varniškių kelio, dėl savo istorinės vertės yra įrašytos Lietuvos Respublikos kultūros paveldo registrą.

## Istorija

1645 m. kaimas priklausė Videniškių dvarui. 1652 m. kaime gyvenantis Jonas Dabkūnas paminėtas Videniškių bažnyčios krikšto metrikų knygoje.

## Gyventojai

## Šaltiniai
Lėliai (Molėtai)

**Lėliai** – kaimas Molėtų rajono savivaldybėje, 3 km į pietvakarius nuo Molėtų, keli šimtai metrų į pietus nuo kelio . Šiauriau kaimo telkšo Rituškis, rytų pusėje – Dvilypių ežeras. Aplink gausu smulkių ežerėlių, pelkaičių, miškelių. Šiaurėje teka Siesartis.

## Istorija

1654 m. kaimas minimas Videniškių bažnyčios krikšto metrikų knygoje.

## Gyventojai

;Žymūs žmonės
* Lėliuose 1884 m. spalio 4 d. gimė kompozitorius, choro dirigentas, pedagogas, Valstybės teatro vyr. chormeisteris Julius Štarka.
* Stasys Žvinys (g. 1953 m. rugsėjo 26 d.), Lietuvos ir Molėtų rajono politinis bei visuomenės veikėjas.

## Šaltiniai
Josemaría Escrivá de Balaguer

**Chosemarija Eskriva de Balageras** (, 1902 m. sausio 9 d. – 1975 m. birželio 26 d.) – katalikų kunigas, Opus Dei (liet. Dievo Darbas) prelatūros įkūrėjas, 2002 metais spalio 6 d. paskelbtas šventuoju.

Chosemarija Eskriva 1925 metais kovo 28 d. buvo įšventintas į kunigus, o 1928 m. spalio 2 d. įkūrė „Opus Dei" (liet. Dievo Darbas) pilnas pavadinimas: *„Šventojo Kryžiaus ir Opus Dei prelatūra“* kurią šiuo metu sudaro apie 80 000 žmonių iš penkių žemynų. Prelatūros būstinė su prelato Bažnyčia yra Romoje. Nuo tada jo darbas sutapo su šiuo „Dievo Darbo" istorija ir plėtra. „Opus Dei" nuo pat pradžių pelnė vyskupijos vyresnybės ir Šventojo Sosto pritarimą. 1982 m. lapkričio 28 d. popiežiaus paskelbtas asmenine prelatūra.

Josemaría Escrivos kanonizacija buvo švenčiama Romoje 2002 m. spalio 6 d., iškilminga ceremonija subūrė daugiau nei 300 000 maldinikų iš viso pasaulio.

## Šaltiniai
Sąjunga (JAV)

**Sąjunga** – federalinė Jungtinių Amerikos Valstijų valdžia Jungtinių Valstijų pilietinio karo metu. Jungtines Valstijas tuo metu palaikė 23 valstijos, kurios nedalyvavo kitų vienuolikos valstijų bandyme atsiskirti nuo JAV ir sudaryti Amerikos Valstijų Konfederaciją. Nepaisant to, kad Sąjungos valstijas sudarė tiek JAV vakaruose esančios valstijos, tokios kaip Kalifornija, Oregonas, o po 1864 metų ir Nevada, tiek valstijos laikomos JAV vidurio vakarų dalimi, Sąjunga tiek pilietinio karo metu, tiek ir dabar yra dažnai vadinama tiesiog Šiaurės valstijomis („Šiaurė”).

## Išnašos
Žandikaulis

**Žandikauliai** - kaukolės veidinės dalies kaulai, kurių duobelėse įsitvirtina dantys.
## Viršutinis žandikaulis
Viršutinis žandikaulis () – porinis tuščiaviduris kaulas. Tai netaisyklingo kubo formą primenentis kaulas, kurį sudaro tuščiaviduris kūnas ir keturios ataugos – kaktinė, skruostinė, dantinė ir gomurinė.
## Apatinis žandikaulis

Apatinis žandikaulis () – stambus, neporinis, neorinis kaulas. Jį sudaro kūnas ir dvi šakos. Kiekvienos šakos viršuje yra vainikinė ir sąnarinė ataugos. Sąnarinę ataugą sudaro apatinio žandikaulio galva bei kaklas. Kūno viršutiniame krašte yra šešiolika dantinių duobelių, kur įsitvirtina apatiniai dantys.
Akrė (upė)

**Akrė** () – upė Pietų Amerikoje, Amazonijoje; Puruso dešinysis intakas. Prasideda Peru, Madre de Dioso departamente. Teka į šiaurės rytus, aukštupyje sudaro Peru–Brazilijos, vėliau Bolivijos–Brazilijos sieną. Toliau teka Brazilijos teritorija, Akrės ir Amazonės valstijomis, sudaro senvages ir meandras. Įteka į Purusą ties Boka do Akrės gyvenviete.

Didžiausi intakai: Šapuri, Antimaris, Šumari, Brankas.

Upė laivuojama 480 km nuo žiočių ruože, o lietinguoju laikotarpiu (sausis-gegužė) – dar toliau. Pagrindinės gyvenvietės prie Akrės: Injaparis, Kobicha (Bolivija), Asizis, Brazilėja, Rio Brankas, Boka do Akrė.

Vietiniai indėnai injapariai upę vadina Akiri (*Aquiry*). XIX a. pab. – XX a. pr. Akrė buvo labai svarbi kaučiuko eksporto arterija.

## Šaltiniai
Hueskos provincija

**Hueskos provincija** () – tai viena iš Ispanijos provincijų, esanti šalies šiaurėje, Aragono regione. Provincijos plotas yra 15 626 km². Provinciją sudaro 202-i savivaldybės.

Provincijos sostinė yra Hueska, kurioje gyvena beveik ketvirtadalis visų provincijos gyventojų. Hueskos provincijoje yra Ordesos ir Prarastojo Kalno nacionalinis parkas.

## Apskritys

## Didžiausi miestai
Didžiausi miestai (2023 m.):
* Hueska (53,3 tūkst.)
* Monsonas (17,4)
* Barbastras (16,8)
* Fraga (14,5)
* Chaka (12,5)
* Binefaras (9,8)
* Sabinjanigas (8,3)
* Sarinjena (3,2)
* Tamarite de Litera (2,8)
* Grausas (2,7)

## Didžiausios savivaldybės pagal plotą

## Šaltiniai

## Nuorodos
* Portal turístico de la provincia de Huesca
* Huesca Portal Web
* Ayuntamiento de Huesca
* Diputación de Huesca
Karina Vnukova

**Karina Vnukova** (g. 1985 m. kovo 27 d.) – lietuvių lengvaatletė, šuolininkė į aukštį. Jai priklauso geriausias Lietuvos keturiolikmečių šuolių į aukštį rekordas, 1 m 78 cm, pasiektas 1999 m. liepos 27 d. Olburge.

## Biografija
Iki pradedant užsiiminėti lengvąja atletika, sportininkė žaidė krepšinį ir tinklinį. Paskui, patekus į lengvąją atletiką, ėmė dalyvauti šuolio į tolį, trišuolio ir šuolių į aukštį rungtyse.

Yra baigusi Kūno kultūros studijas Vilniaus pedagoginiame universitete.

Dalyvavo 2008 m. Pekino Vasaros Olimpinėse žaidynėse. Peršokusi į 1 m 85 cm aukštį pakeltą kartelę, užėmė 11 vietą.

## Rekordai
**Lauke:** 1.87 (Strasbūras, 2008 m. liepos 2 d.)
**Uždarose patalpose:** 1.91 (Vilnius, 2008 m. sausio 26 d.)

## Pasiekimai
* Lietuvos uždarų patalpų lengvosios atletikos čempionatas: 2 vieta (2010 m.)
* Lietuvos universitetų žiemos lengvosios atletikos čempionatas: 1 vieta (2009 m.)
* Lietuvos uždarų patalpų lengvosios atletikos čempionatas: 1 vieta (trišuolis) (2009 m.) 
* Pekino Olimpinės žaidynės: 23 vieta (2008 m.)
* Europos U23 lengvosios atletikos čempionatas: 7 vieta (2007 m.)
* Europos uždarų patalpų čempionatas: 8 vieta (2007 m.)
* Lietuvos čempionatas: 2 vieta (2002 m.)

## Šaltiniai
Eduardas Ozarskis

**Eduardas Ozarskis** (, 1908 m. sausio 1 d. Rygoje, Latvija – 1981 m. rugpjūčio 6 d. Vilniuje) – Lietuvos inžinierius, sovietinis partinis veikėjas.

## Biografija
1934 m. baigė Maskvos aviacijos institutą, inžinierius mechanikas. 1934–1938 m. Raudonosios armijos karinių oro pajėgų valdybos karinis atstovas Maskvoje. 1938–1944 m. gamyklos Maskvoje vyr. mechanikas, cecho viršininkas, direktorius.

1944 m. kaip lietuvių kilmės darbuotojas atsiųstas į Lietuvą. 1944–1946 m. LKP(b) CK sekretoriaus pavaduotojas pramonės reikalams. 1946–1947 m. LKP(b) CK sekretorius kadrų reikalams. 1947–1950 m. LKP(b) CK sekretorius.

1950–1953 m. LKP Kauno srities komiteto I sekretorius. 1953–1954 m. LKP CK pramonės ir transporto skyriaus vedėjas. 1954 m. LSSR MT pirmininko pavaduotojas, 1954–1957 m. LSSR MT I pavaduotojas. 1957–1958 m. Lietuvos ekonominio-administracinio rajono Liaudies ūkio tarybos pirmininkas. 1958–1960 m. LSSR MT pirmininko I pavaduotojas. 1961–1965 m. patarėjas prie LSSR MT. 1965–1973 m. LSSR vietinės pramonės ministras.

1946–1952 m., 1954–1960 m. ir 1966–1976 m. LKP CK narys, 1946–1949 m. ir 1954–1960 m. LKP CK biuro narys. 1947–1955 m. ir 1967–1975 m. LSSR AT, 1950–1954 m. ir 1958–1962 m. SSRS AT deputatas. Palaidotas Antakalnio kapinėse.

## Įvertinimas
* Lenino ordinas
* Darbo raudonosios vėliavos ordinas
* 1965 m. LTSR nusipelnęs inžinierius

## Šaltiniai
Stilijanas Petrovas

**Stilijanas Petrovas** (; g. 1979 m. liepos 5 d.) – buvęs Bulgarijos futbolininkas, saugas. 

## Rinktinė
Nuo 2003 m. – Bulgarijos vyrų futbolo rinktinės kapitonas. 2006 m. Bulgarijos rinktinės kapitonu tapo Dimitaras Berbatovas, tačiau 2010-aisiais jam pasitraukus iš Bulgarijos rinktinės, kapitonu vėl buvo paskirtas S. Petrovas.

2003-aisiais Petrovas buvo išrinktas Bulgarijos metų futbolininku, 2005-aisiais – Glazgo „Celtic“ metų futbolinku, o 2009-aisiais Aston Villa komandos sirgaliai išrinko jį šios komandos metų futbolininku.

2011-aisiais futbolininkui buvo diagnozuota leukemija, tačiau bulgaras komandos fanams pažadėjo išgyti ir grįžti į aikštę.

## Dalyvavimas čempionatuose

|}

## Išnašos

## Nuorodos
*
Česlovas Jokūbauskas

**Česlovas Jokūbauskas** (gimė 1955 m. lapkričio 23 d. Varniuose, Telšių rajonas, mirė 2013 m. rugpjūčio 10 d. Vilniuje) – teisininkas, Lietuvos Aukščiausiojo Teismo (LAT) teisėjas, buvęs LAT Civilinių bylų skyriaus pirmininkas.

## Biografija
1970–1974 – Kauno A. Kvedaro miškų technikumo moksleivis, absolventas. 1978-1983 m. baigė Vilniaus universiteto Teisės fakultetą, įgijo teisininko kvalifikaciją.

1974-1978 m. Vilniaus  miškų pramonės susivienijimo Gegužinės girininkijos vyr. technikas. 1983-1984 – Lietuvos TRS Teisingumo ministerijos Teismų valdybos konsultantas, vyr. konsultantas, 1984–1990 m. Vilniaus miesto Lenino rajono teismo teisėjas, nuo 1990 m. sausio mėn. LAT teisėjas, 1995–2007 m. gegužės 17 d. LAT Civilinių bylų skyriaus pirmininkas.

Naujos Teismų įstatymo redakcijos), įvairių kitų LR įstatymų projektų darbo grupių narys. Nuo 1995 m. – Teisėjų tarybos, nuo 2002 m. – Teismų tarybos narys.

## LAT skyriaus pirmininko atleidimo ir Meros tilto link nuosavos vilos tiesimo skandalai
2007 m. kilo skandalas dėl tuomečio LAT Civilinių bylų skyriaus pirmininko Česlovo Jokūbausko atleidimo vilkinimo (kadencija buvo pasibaigusi daugiau kaip prieš 1 metus, tačiau Jokūbauskas ir toliau ėjo pareigas). Šis skandalas tapo netvarkos Lietuvos teismuose simboliu. Žiniasklaidoje pasirodė versijos, kad Č. Jokūbauskas poste užsibuvo dėl su EBSW susijusia byla, kai prie bankroto privesta nacionalinė degalų mažmeninės prekybos bendrovė „Lietuvos kuras“, vėliau parduota už 1 litą, o po jos įsigijimo naujieji įmonės savininkai pateikė ieškinį, esą valstybė dar turėjo jiems ir primokėti 28 mln. Lt. ieškinį. Bylai pasiekus Lietuvos Aukščiausiąjį Teismą, kurio teisėjų kolegija (joje taip pat buvo ir Č. Jokūbauskas) priėmė atitinkamą nutartį. Po skandalo Seime Č. Jokūbauskui pasitraukus iš posto, buvo susigriebta, kad ieškinys apskritai neturėjo būti priimtas nagrinėti dėl suėjusios senaties.

Be to, Jokūbauskas pagarsėjo, kai valstybės sąskaita jo nuosavos vilos link Švenčionių rajone (kur greta vilas taip pat turi kiti 2 žymūs Lietuvos teisininkai – tai Seimo narys (buvęs teisėjas) Konstantas Ramelis ir Europos Teisingumo Teismo teisėjas Pranas Kūris) Per Meros upę (nuo 2008 m. spalio mėn. iki 2009 m. vasaros) pradėtas tiesti 2,5 mln. vertės litų tiltas, iš kurio mažai naudos kitiems rajono gyventojams (pvz., grybautojams, kadangi norint patekti į Gelednios mišką būtinas specialus Pasienio tarnybos leidimas).

## Šaltiniai